През 326 пр.н.е. Рим започва нова военна кампания, но търпи унизително поражение при Каудинийските проходи (321), близо до Капуа. Там армията, начело с двамата консули попада на засада и трябва да се предаде. Пленените войници минават голи под копията на победителите (т. нар. „волски ярем“) и са пуснати да си ходят, при условието, че се сключи мир. Сенатът обаче, възмутен от унизителното отношение, не ги ратифицира. Вместо това са въведени манипулите и късият меч - по-лек и удобен. Войната продължава с по-голям късмет за Рим и след няколко решителни победи завършва с подчиняването на част от Самниум през 304 пр.н.е.